Lääne-Aafrika. 1823
Aafrika kuningriik Dahomee
on jõudnud ristteele.
Uus kuningas Ghezo
on just äsja võimule tõusnud.
Nende vaenlane, Oyo impeerium,
on ühendanud jõud Mahi rahvaga,
et käia sõjaretkedel Dahomee külades
ja müüa vangid Euroopa orjalaevadele.
Orjakaubandus on tõmmanud
mõlemad rahvad lõputusse nõiaringi.
Mõjukatel oyodel
on uued relvad ja hobused,
ent noorel kuningal
on samuti hirmuäratav relv:
naissõdalaste eliitüksus,
agojie'd,
eesotsas väejuht Naniscaga.
Nüüd on need sõdalased ainsad,
kes ei lase oyodel
Dahomeed hävitada.
Mahi küla
Agojie'd! Agoj...
Pikali!
Kus on vangid?
Kus on meie inimesed?
Oleme talunikud. Me pole kedagi röövinud!
Miganon.
Varsti jõuate koju.
Hobused.
Seega olid siin oyo sõdalased.
Kes ta on?
Mu ema.
Viime su tagasi külasse. Vahest su isa...
Tema müüdi maha.
Ja vennad samuti.
Nad kõik müüdi maha.
Miganon. Vangid on minekuvalmis.
Too mulle tugevamaid sõdalasi.
Dahomee kuningriik
Tänan.
Nawi!
Jah?
Ütle oma emale, et tulgu kleidi järele.
Mis kleidi?
Sinu pulmakleidi.
Ma teen sinust kaunitari.
Ütle talle.
Sulle leiti järgmine peigmees?
Ma ei tea, mis ta patrab.
Nad tulevad.
Läki.
Mu tütar! Tere tulemast koju!
Tule siia!
Tule, tütar!
Õde!
Ema!
Küll on tore sind näha.
Aga ma tahan näha.
Kuningas ei luba agojie'sid vaadata.
Nanisca.
See on võit.
Nad tulid sind tervitama.
Nad ei tea, et kurjus läheneb.
Nad teavad, et sa kaitsed neid.
Soovin kuningaga rääkida.
Ta kohtub täna ainult abikaasadega.
Teata talle. Ma ootan.
Agojie'd joovad tapetud meeste kolpadest.
Ei.
Neil lõigatakse pead otsast
ja keedetakse katlas nahk maha.
Õde!
Õde! - Nawi.
Meil on külaline.
Rikas mees Canast.
Tule.
Tule!
Vahest on ta nägus.
Mulle kuulub kolm palmivälja.
Sa hakkad tööle.
Sa ei räägi oma mehega?
Minu katuse all õpid sa sõna kuulama.
Nawi!
Andestage mu tütrele.
Kuuldused olid siis tõsi.
See...
plika pole tuhkagi väärt.
Isand Abade.
Rutem!
Soovin oma tütre kuningale anda.
Ükski mees ei taha teda.
Ma ei lähe vanamehele, kes mind kolgib!
Eks mine siis sõdima.
Küll siis mõistad, mis on valu.
Tule sisse.
Palees ei pea sa pilku peitma.
Lähme.
Suumulguke kinni.
Sa oled nagu kala.
Mis seal on?
Sinine värv.
Mis sina siis arvasid?
Pead.
Ei.
Pead on seal.
Mõned neist, kes küla rüüstasid.
Ülejäänud müüakse Ouidah's maha.
Ükski mees peale eunuhhide
ei tohi pärast pimedat palees viibida.
See siin on naiste palee.
Lähme.
Siia.
Minge peske end.
Oyod! Kas näete?
Teie kaaslased mõrvati.
Naiste käe läbi.
Dahomeed on uue kuningaga jultunuks läinud.
Mu armsad.
Mu armas.
Nanisca, tule.
Miks on tema alati soosingus?
See naine tuleb räpasena, ei mingit austust.
Tema võitles kuninga eest riigipöörde ajal.
Aitas ta troonile.
Mida sina tegid?
Peitsid end kappi.
Oyod on meie maile tulnud.
Nad on rahulepet rikkunud.
Kui nad andami järele tulevad,
ei maksa me seda.
See tähendaks sõda.
Me ägame oyode ikke all mu isa ajast saati.
Kas pole juba küll?
Sest me pelgame nende jõudu.
Hirmu pärast.
Kuningas, neid on kaks korda enam.
Neil on hobused ja musketid.
Me vajame aega, et valmistuda.
Agojie'd on valmis.
Mitu te viimases lahingus kaotasite?
Haledate mahide vastu?
Kuningas.
Kuulukse, et neil olla uus väejuht.
See viimane rünnak oli kõigest ähvardus.
Ei muud. - Nõus.
Rahu tõi dahomeedele ja oyodele õitsengu.
Õitsengu tõi meile orjakaubandus.
Aga millise hinnaga?
See on mürk, mis meid aegamisi tapab.
Ja eurooplased teavad seda.
Nad tulevad siia inimesi nõutama.
Kauplema. Me müüme seda, mida neil vaja.
Miks me siis oma vange müüme?
Relvade pärast?
Et röövida veel? Ja saada veel enam relvi?
Sel süngel nõiaringil pole otsa.
Nõnda enam ei saa.
Hinged on kõnelenud. Ifa otsib valgust.
Mis sa siis välja pakud, Nanisca?
Meil on muudki, mida müüa.
Kulda. Palmiõli.
Võime saaki kahekordistada.
Ta tahab meist talumatside rahva teha.
Tahan, et Dahomee jääks püsima.
Jumalad saatsid meile uue kuninga.
Kuninga, keda tuleb karta.
Talunikku ei karda keegi.
Me alustasime andami kogumist.
Vahest võidame sedasi endale aega.
Luban,
et see jääb meil viimaseks.
Mis palmiõlisse puutub, Nanisca...
Eks näita mulle.
Näita, palju saab valmistada. Siis vaatame.
Sa kõneled kuningaga salaja.
Ilma minuta.
Kui kuningas mind austab,
siis olen selle ära teeninud.
Mina olen Amenza.
See palee kuulub Ghezole,
Dahomee rahva üheksandale valitsejale,
kes põlvneb leopard Agasust
ning jumalatest Mawust ja Leesast.
Teid kutsuti kuninglikku kaardiväkke.
Me võitleme surmani.
Me võitleme Dahomee eest.
Meie õdede nimel.
Meie võimsa kuninga eest.
Teie ees langetatakse pea.
Teie vaev tasutakse.
Teie arvamust võetakse kuulda.
Üheski Aafrika hõimus ega kuningriigis
pole sellist privileegi.
Sellise au nimel
elame selles palees.
Me ei lähe mehele.
Me ei saa lapsi.
Mahi naised,
teie meeste patte ei nuhelda teie kaela.
Ma lasen teil ja meie inimestel valida.
Iga naine, kes ei soovi siia jääda...
võib lahkuda.
Ära puutu teise sõdalase relva.
Iseäranis seda.
Sel lasub needus.
Esi ei saanud perule elevandilegi pihta.
Keera selg. Vaatame, kui hästi sihin.
Mina?
Veetsin kogu vaba aja jõe ääres,
kuni leidsin täiusliku luisukivi.
Kosevees siledaks lihvitud.
Teritab kui kurat.
Torkad silmamunad välja, ja võitlus on läbi.
Ja ka nekruteid on hea ohjes hoida.
Sa ei pesnud? Meelitad hiireviud kohale.
Lasin teised ette.
Väljaõppe esimene reegel:
kuula alati Izogie sõna.
See olen mina.
Vabandust.
Sa võid jääda.
Sa oled üks vabastatud vangidest?
Ei. Isa tõi mind siia. Kuningale kingiks.
On su isa rikas? Ju peab olema.
Muidu müünuks ta su jõukale abikaasale.
Ta üritaski.
Ma ei taha abikaasat.
Tahan olla sõdalane. Agojie.
Kui vana sa oled? - 19.
Näed välja nagu laps.
Ma pingutan rohkem kui keegi teine.
Paljud põikpäised tütred jäetakse paleesse.
Tavaliselt ei saa neist asja.
Meile räägitakse terve elu agojie'dest.
Teie maagiast.
Mulle meenutate tavalist vana naist.
Võitlemine pole maagia.
See on oskus.
Eks me näe, kas sinul seda on.
Ma pole sõdalane.
Miks sa siis jäid?
Mul pole kuskile minna.
Sa oled mahi.
Miks sina jäid?
Siin olen ma kütt, mitte saak.
Täna saate oma esimese relva.
Kehv.
Hea.
Uuesti.
Köis pole relv.
Tahad teistsugust?
Tõuse.
Mine. Ründa sõdalast. Võta tal pea maha.
Vabandust. - Ära vabanda. Ründa.
Mina nokitseks köie kallal.
Kuule. Tsetse.
Kes see on?
Sina. Väike kärbes.
Tiirutad nobedasti ringi.
Aga ei tea isegi, kuhu minek.
Me vajame nutikaid. Rumalad surevad ruttu.
Ma pole rumal.
Tõesta siis.
Pead teistmoodi harjutama.
Väljaõpe on mäng.
Nagu lapsepõlves.
Mul ei lubatud mängida.
Ma pidin töötama.
Milline kurb lugu.
Sa ei tea tuhkagi.
Kui ma olin 14,
pani ema üles sildi, et müüa mu süütust.
Kui tuli esimene mees, karjusin ema järele,
aga ta ei tulnud.
Teine mees kaebas, et nutan,
ja sain emalt peksa.
Kolmandat kõrvetasin söega.
Sinu pere oli julm.
Nagu ka mu ema.
Eks see panebki nutma.
Aga naerda on parem. Jah?
Sul on nüüd uus pere.
Õppurid.
Valmistame teid ette viimaseks tuleprooviks.
Te näitate oma lahinguoskusi kuningale.
Kes läbivad tuleproovi, saavad agojie'deks.
Ülejäänud lahkuvad paleest
ega naase iial.
Vaata aga.
Oyod saavad su kätte.
Tõmbavad jalgupidi oksa ja kõri läbi.
Hakka aga liigutama.
Aja end üles. Passid seal surma.
Kas õpime söögitegemist või?
Te lõigute keha, mitte jamssi.
Teil on eesmärk!
Valmis olla.
Tuld!
Väga hea, Ode.
Nawi, sa venid nagu tigu.
Agojie! - Wu Suu!
Fumbe. Näita, kuidas köit siduda.
Jääb ära.
Ainult seda oskan ma sinust paremini.
Ode, no sa vaata.
Nägite, mida Izogie tegi?
Selle pistodaga.
Ta seisis ega liigahtanudki. Ei mingit valu.
Saan samasuguseks. - Jah, mu sõber.
Sama tugevaks kui tema.
Kes ründab, saab sama rauaga.
Tagantkäelöök.
Kes selle triki välja mõtles?
Siis saavad karistada kõik. - Mina.
Me kõik tegime seda. - Ei.
Seda tegin mina. Vabandust.
Juba jälle.
Minge eluruumidesse.
Kuidas sa plahvatuse korraldasid?
Püssirohu kasutamiseks pole püssi vaja.
Tarvis on kõigest sädet.
Sulle meeldivad püssid?
Ja meestega harjutamine?
Ma näen, kuidas neile silma teed.
See pole lubatud? - Sa tead, et pole.
Miks?
Meessõdalastel on naised ja lapsed.
Agojie'del aga mitte.
Kust otsast see aus on?
Olid sa oma perega sama üleolev?
Mõni ime, et sind ära anti.
Teie olete üleolev.
Mina olen väejuht.
Olen selle välja teeninud.
Sina pole välja teeninud midagi.
Ust tuleks sulle näidata.
Olen näinud distsipliinita sõdalasi suremas.
Lihtne hõlpelu ei valmistanud
neid ette eluks agojie'na.
Minu elu polnud lihtne.
Palun.
Tahan siin koos teistega olla.
Oma kuninga eest võidelda.
Palun.
Sinu pisaratel...
pole mingit tähtsust.
Sõdalane peab oma pisarad surmama.
Mine.
Kuule.
Sa oled mahi vang.
Ja selleks sa ka jääd.
Mida sa ütlesid?
Ta tappis meie inimesi. - Teie minu omi.
Ka mina tulin siia vangina.
Pead sa end minust paremaks?
Ei, ajahi.
Kui tuleproovi läbid, saab sinust üks meist.
Kust sa ka ei tuleks.
Kuule, Tsetse.
Söö. Nanisca armastab tugevaid.
Mis on esimene reegel?
Kuula alati Izogie sõna.
Tule kaasa.
Joo.
Mis see on?
Ainus väärt asi, mis valgetelt tulnud.
Nad kutsuvad seda "viskiks".
Näed.
Lõpuks ometi saime Tse vaikima.
Terav keel viib su veel tagasi külasse.
Miks sa miganon'ile vastu hakkad?
Kui olen tasane, ei märkagi ta mind.
Arvad, et tal on aega sinule mõelda?
Tal on mõtteis kogu maailm.
Kunagi võib temast saada kpojito.
Naiskuningas?
Sellist pole meil aastaid olnud.
Erinevalt oma vennast
usub kuningas Ghezo traditsiooni.
Usub kaksikjumalaid. Mawut ja Leesat.
Naist ja meest.
Võrdsena.
Ghezo määrab naiskuninga.
Jumalate pärast. Ja rahva.
Kas miganon ka seda soovib?
Mine tea.
Palees on ta aga legendaarne.
Nooruses vangi võetud.
Surnuks peetud.
Aga ta naasis,
tükk oyo kaabaka keret
vöö küljes kõlkumas.
Tead ju, et vihkan seda jooki.
Kuningas joob kõike, mida talle annan.
Kuningas on noor.
Tassib oma rumalat naistki nõukogusse.
Shantet.
Ta on auahne.
Räägi oma unenäost, Nani.
Kui räägid, kaob kogu selle võim.
Ma olen džunglis.
Miski on seal. Pimeduses.
Elajas. Marus.
Ma tunnen tema higi lehka. Hirmu.
Milline see elajas on?
Ma ei tea.
Siis ärkan ma üles.
Unenägu on hoiatus, kas pole?
Peame Legbalt nõu küsima.
Oh ei. Mitte pähklitelt.
Ära nimeta neid nii.
Nad on pühad.
Vaenlased kogunevad.
Kus mul uudis.
Ma näen tuld.
Midagi või kedagi minevikust.
Jamps.
Nagu ka su tõmmis. Väsimusepoegagi pole.
Mine altari juurde.
Jäta surnutele ohvriannid.
Tee seda.
Kui sa ei austa jumalust,
siis vähemalt oma undki.
Olen väejuht Oba Ade.
...Oyo kuninga austamisega.
Traditsioonilised kingid Oyo kuningriigile.
Nanisca.
Vähem kui varem.
Arvasite, et me ei märka?
Arvasite, et meie ei märka teie rünnakut?
Selle puuduse parandamiseks
võtan vastu lisaandami.
40 agojie'd.
Mitte liiga vanu.
Ja kui ma keeldun?
Ouidah' sadama kaudu te enam ei kauple.
See sadam kuulub Dahomeele.
Me võtsime üle. Sadam kuulub nüüd meile.
Ime, et tõite oma hobused siia kiltmaale.
Kärbsehammustusest võib tulla ju unitõbi.
Vahel võib hiirgi elevandist jagu saada.
Tuled oyosid ähvardama, usurpaator?
Kuningat kõnetad austusega!
Migan.
Uus väejuht tahab meid orki tõmmata.
Me ei tee tema rumalusest välja.
Peame õige nõu.
20 agojie'd.
Valime nad välja ise.
Toome nad Ouidah'sse ja anname üle.
Ja sadam jääb meile kauplemiseks.
Ma lahkun Bomast,
et nautida teie pidusöömingut.
Ma ootan Ouidah's.
Oba.
Nanisca.
Mis juhtus?
Sinu pähklid rääkisid viimaks õigust.
Ouidah' sadam
Uskumatu.
Ma olen tõesti siin.
Selles metsikus paigas.
Kardan, et see ei meeldi sulle.
Kasvasid üles ju mugavustega.
Sama võib sinu laeva kohta öelda.
Siia satuvad üksnes orjalaevad.
Kavatsen äri ajada nii nagu isa.
Su isa peab trükikoda.
Muust ei tea sa midagi.
Lähme.
Vaatame linna.
Agojie'd.
Agojie'd on siin.
On nad...?
Dahomee amatsoonid.
Neitsisõdalased.
Aafrika kõige jõhkramad fuuriad.
Me tõime kuningas Ghezo andami.
Dahomeedel pole küllalt mehiseid sõdalasi.
Nad saadavad sõdima naised.
Nii pole jumalad ette näinud!
Küll mu mehed neile kasutust leiavad.
Sa eksid.
Nemad pole andamiks.
Andamiks on see.
Teadku kõik:
vägev kuningas Ghezo ei karda kedagi!
Oyod!
Värav üles!
Miganon!
Eluga!
Rutem!
Eluga!
Lükka lahti.
Miks sa plaanist kinni ei pidanud?
Sa pidid paatide juurde minema.
Sõdalased lähenesid. Poleks ma naasnud...
Nii et oled kangelanna? Võid käske eirata?
Te poleks pääsenud.
Nawi.
Sina võinuks allumatuse tõttu vangi langeda.
Me oleme agojie'd.
Me ei tegutse üksi.
Me liigume koos ühe eesmärgi nimel.
Üksi oled sa nõrk.
Üksi sind tapetakse. Või juhtub hullem.
Nüüd olete näinud orjapuure.
Vangistatud agojie'st saab ori.
Mehed kasutavad neid ära.
Ja nad jäetakse mädanema.
Parem on surra.
Omaenda kõri läbi lõigata.
Ma ei hakka sind teiste ees arvustama,
aga sa ise ei järginud plaani.
Mul oli ainult üks plaan, Amenza.
Oba pea maha võtta.
Nanisca, ma...
Nanisca.
Tule sisse.
Kuulsin, et olid võidukas.
Nanisca, meie tutvus kiskus alguses kiiva.
Soovin olla su sõber.
Võin sind aidata. Kuningas kuulab mind.
Me peaksime koos teda teenima.
Nii kasvab tema mõjuvõim veelgi.
Mõjuvõim huvitab siin hoopiski sind.
Et elada turvaliselt
ja külluses oma uhkes palees.
Liiga palju muudatusi võib olla ohtlik.
Seda ütlesin ka oma abikaasale.
Eks varsti paistab,
keda ta tegelikult kuulab.
Ainuüksi see väli siin annab
tuhandeid barreleid palmiõli.
Kui selliseid välju on rohkem,
tekib meil järjepidev kaubandusvoog.
Ma ei näinud väljapääsu, Nanisca.
Aga vaata nüüd seda.
Nüüd ma näen.
Visionäärid näevad seda, mida teised mitte.
Aga me kuulutasime sõja.
Me vallutame Oyo. Ja laiendame oma alasid.
Sellest saab Aafrika võimsaim impeerium.
Jah, mu kuningas.
Aga ärgu olgu meil impeerium,
mis müüb oma inimesi.
Olgu meil impeerium, mis armastab neid.
Mu vend müüs oma inimesi.
Mina ei tee seda kunagi.
Nad on meie inimesed ka dahomee rahvuseta.
Valged on toonud siia kõlvatuse.
Nad ei jäta enne,
kui kogu Aafrika on orjastatud.
Mine.
Inglise laevastik valvab neist vetes.
Ründab ja võtab ära meie lasti.
Teie hõimusõjad pole minu mure.
Nii nagu teie omad Dahomeega.
Varsti saab see läbi.
Mahid ja igbod on meie poolel.
Täiskuu ajal ründame nende linna
ja vallutame selle.
Ouidah' sadam on äriks valmis.
Te saate oma lasti.
Sa tahad Dahomeed näha?
Siis peame kohe minema.
Kuniks see veel alles on.
Santo!
Pole naljakas!
Sa võtsid mu riided.
Mine tagasi Ouidah'sse, orjakaupleja.
Alasti nagu need, keda sa müüd.
Ma pole orjakaupleja.
Sa mõistad mu keelt?
Mu ema oli dahomee.
Sa pole dahomee moodi.
Mu isa on valge.
Seega oled dahomee, aga samas ka mitte.
Ja valge...
aga samas ka mitte.
Kas saaksin püksid tagasi?
Ma nägin sind Ouidah's.
Mida sa siin džunglis teed?
Lähen Dahomeesse.
Ema rääkis mulle sellest paigast tihti.
Vahest kohtume seal sinuga.
Kui sind paleesse lubatakse.
Minu nimi on Malik.
Malik!
On vesi hea?
Mulle ei meeldi see noor kapten.
Õhku täis nagu võitluskukk.
Lõpuks oleme ühel meelel.
Keda pole ammu näinud!
Oled peidus olnud!
Veatu portugali keel, Teie Majesteet.
Isa saadab tervisi.
Sa oled nüüd siis kapten?
Jah. - Väga hea.
Ta õpetas mind hästi.
Kingitused.
Teile.
Väga hea.
Ma tänan.
See on Malik.
Tema ema vangistati Dahomeest.
Ka minu ema rööviti.
Tema müüs maha mu vend.
Mu mehed otsitavad teda teie riigist
ja nad toovad ta tagasi.
Kindlasti.
Kui leitakse ka sinu ema,
tuuakse tagasi temagi.
Ma matsin ta äsja.
Tema viimane soov oli, et tuleksin siia.
Ainsasse paika, kus ta oli vaba.
See on sinu kodu.
Sinu.
Ja sa valisid külastuseks õige päeva.
Täna viime läbi agojie'de tuleproovi.
Nii et võtke istet.
Minge. Istuge.
Pange neile kohad valmis.
Väga hea.
Alustame!
Minge.
Ärge peljake.
Astuge katsumusele vastu.
Me võitleme viimse veretilgani.
Fumbe.
Ei, ei, ei.
Liigume.
Tule. Tule. Liigume.
Tule siia.
Tule, kullake. Tule.
Kuidas on su nimi?
Ma olen Nawi, mu kuningas.
Nawi.
Sa oled kaunis ja raevukas.
Võtaksin naiseks, kui ta poleks nii osav.
Tervitame võitjat!
Jumalad õnnistavad sind. Ja hoiavad.
Te kõik saite hästi hakkama.
Olete Aafrika tugevaimad sõdalased.
Tere tulemast kuninglikku kaardiväkke.
Agojie'd!
Ära siple.
Aitäh.
Miks sa Fumbele appi läksid?
Sa võinuks kaotada.
Fumbe on mu sõber. Tahtsin, et ta jääks.
Et jääda, peab ta läbima tuleproovi.
Et olla kasulik, peab ta ise hakkama saama.
Kas teie ei aitaks oma sõpra, miganon?
Amenzat?
Tallaksin ta otsas, et võidujooksu võita.
Esimesed armid. Sõdalase märk.
Näed?
Neid tuleb sul veel palju.
Vaata aga,
et kõik okkad tuleks välja.
Siin. Siin.
Ja siin.
Mis see on?
Isa kutsus seda saatanamärgiks.
Orbudekodust tulles oli see mul juba küljes.
Sa oled orb?
Aga su isa...
Tema võttis mu enda juurde.
Ju ma polnud selline tütar, nagu ta soovis.
Nani?
Mida sa sellega tegid?
Millega?
Sa keelasid rääkida. - Nüüd ma küsin.
Sa ütlesid, et küsid. Ma pidin vanduma.
Amenza!
Ma pole su teenija, Nanisca.
Ma andsin ta misjonäridele.
Mis misjonäridele?
Me marssisime neist mööda.
Kuhu nad ta viisid? - Seda ma ei tea.
Kuhu suunas nad läksid? - Täitsin su käsku.
Vabastasin sind sellest taagast.
Ma otsustasin ta ära anda.
See on kõik, mida tead? - Jah!
Ma ei valeta sulle.
Miks sa seda kõike nüüd korraga pärid?
Sest Nawi on orb?
Sa ei arva ometi, et ta...
Muidugi mitte.
Ei.
Jumalad pole ometi nii julmad.
Minu palees räägi minu keeles.
Teie abikaasa Shante ütles,
et soovite kauplemise lõpetada.
Tema pole minu suuvooder.
Ja ta saab karistada.
See olevat väejuhi, mitte teie soov.
Minu väejuhid teevad minu tahtmist.
Te soovivat müüa palmiõli.
Tahan, et mu rahvas elaks hästi.
Nii nagu teie oma.
Ghezo, minu rahvas elab hästi
tänu orjakaubandusele.
Ja teid on see teinud rikkaks.
Nii rikkaks nagu Inglismaa kuninga.
Ilma selleta pole te keegi.
Kuningas ehk, aga...
mudariigis.
Kaptenid hakkavad siis mujal äri ajama.
Aafriklaste müümise äri?
Te muutute kaitsetuks.
Kaitsetuks?
Mul pole illusioone.
Me oleme teie jaoks kõigest kaup.
Aga ma olen kuningas.
Austad sa mind või ei.
Ja kui ma saan läbi ajada sinuta...
oled ka sina kaitsetu.
Malik.
Nawi.
Tohin ma sisse tulla? - Ei.
Mehed ei või palmiseinast edasi tulla.
Brasiilias lubatakse kuninga naisi piielda?
Brasiilias
katavad naised keha
pikkade varrukate ja seelikutega.
Kuidas nad siis jooksevad?
Me jääme ööseks müüri taha laagrisse.
Tule minu juurde.
Täna anname verevande.
Pärast seda.
Kui tahad, et tüdruk tuleks sinu telki,
võid turul mõne sellise eest maksta.
Ei, tahan sinuga lihtsalt rääkida.
Malik!
Kas tuled?
Agojie'd!
Meie õdede veri!
Muuda meid võitmatuiks
Te elate minu nimel
Ja mina teie
Meie õdede veri
Muuda meid võitmatuiks
Te elate minu nimel ja mina teie
Agojie'd
Nüüd oled sa mu õde.
Võitlen uhkusega sinu kõrval.
Õpeta mind.
Nagu miganon õpetab sind.
Ka mina tahan saada väga heaks.
Selleks on vaja keskenduda.
Miski ei tohi sind eksitada.
Nii ma teengi.
Tuleproovi ajal...
Nägin, kuidas brasiillane sulle viipas.
Tunned sa teda?
Kohtusin temaga džunglis.
"Džunglis".
On sul tema vastu tunded?
Ei mina tea, mida ma tema vastu tunnen.
Tahad, et ma sind õpetaksin.
Sinus on jõudu. Rohkem, kui ise tead.
Ära seda käest anna.
Sa mõtled armastust?
Armastus muudab sind nõrgaks.
Usud sa seda tõesti?
Sa pole kunagi armastanud?
Minust saab kord miganon.
Mõlemat ei saa.
Kas sellest piisab?
Me ise valisime sellise elu.
Igaüks püüab ellu jääda omal viisil.
Küll leiad ka enda tee.
Mu ema oli orjatar.
See on kõik, mida ma aafriklastest teadsin.
Ma ei osanud unistadagi, et meie seas on...
kuningad...
ja sõdalased.
Aga nüüd
näen ma suursugusust.
Ilu.
Sa oled hea inimene.
Sa ei tohiks orjakauplejatega mestis olla.
Me kasvasime koos üles.
Aga näeb ta samuti meie ilu nagu sina?
Nawi, oyod lähenevad.
Me oleme valmis.
Ei, mitte ainult oyod.
Ka teised hõimud.
Kuulsin, kuidas väejuht plaane sepitses.
Peame miganon'i hoiatama.
Ma pean tagasi minema. - Nawi, oota.
Me lahkume homme.
See on Ogou.
Ta on julguse ja jõu kehastus.
Vahest juhatab ta su siia tagasi.
Mul pole sulle midagi kinkida.
Ma juhatan su tagasi.
Miganon.
Ma kuulsin üht juttu.
Üks paleesse tulnud meestest, Malik,
ütles, et oyode väejuht ässitab teisi hõime.
Nad tulevad Dahomeed ründama.
Oyod on neid takka julgustanud.
Kus sa selle Malikuga rääkisid?
Me rääkisime läbi palmiseina.
Õhtul, mil vannud truudust õdedele,
kõneled sa salamisi orjakauplejaga?
Ta pole orjakaupleja. Tema ema oli dahomee.
Sa kaitsed teda?
On see puss kingitus?
Kus sa käisid?
Ei kuskil.
Tule siia.
Siia.
Sa oled agojie.
Sa ei või mehega ühte heita.
Oled eriline? Ja ma ei näitaks sulle ust?
Sest näitan.
Ma ei pea end eriliseks.
Ära lase pead longu. Ei!
Ma tean, et oled üleolev.
Teed seda, mida tahad. Rikud reegleid.
Mida te minust tahate?
Ma tõestasin end täna. Olen parim!
Sellest ei piisa, et olla parim.
Üleolevus ja rumalus maksavad veel kätte.
Ma pole nagu teie.
Izogie rääkis, et langesite vangi.
Minuga nii ei juhtu!
Mind vägistati igal ööl mitu korda.
Kui nad tulid, soovisin üksnes surra.
Nad röövisid minult kõik.
Kõik, mida ma tundsin.
Kui ma viimaks põgenesin, olin lapseootel.
See oli nende laps.
Ma pidanuks igaveseks õdedest lahkuma,
seega pidin seda varjama.
Pesin end üksi. Ja mu kõht kasvas.
Mul sündis tüdruk.
Käskisin Amenzal ta ära viia.
Aga verd aina lahises.
Amenza jooksis ravimeid tooma
ja jättis mind temaga üksi.
Ma tegin siis midagi.
Tegin tema vasaku käe taha lõike
ja vajutasin sinna hamba.
Haihamba.
See pole mina.
Nad on päevatee kaugusel meie kiltmaast.
Nad panevad laagrit püsti.
Ju arvavad, et kaitseme end
müüride tagant.
Me oleme vähemuses.
Arvukus muudab nad ülbeks ja aeglaseks
nagu nende relvadki.
Aga püssirohu kasutamiseks pole püssi vaja.
Tarvis on kõigest sädet.
Vahel suudab sipelgas elevandist jagu saada.
Viime sõja nendeni.
Agojie'd!
90 aastat
on Dahomee elanud Oyo võimu all.
Kui sajab vihma,
nutavad esivanemad meie valu pärast
laeva pimedais trümmides,
teel kaugete kallaste poole.
Kui puhub tuul,
ärgitavad esivanemad meid lahingusse
nende vastu, kes meid orjastavad.
Kui kõmiseb kõu,
nõuavad esivanemad,
et rebiksime endilt kahtluseahelad
ja sõdiksime vapralt.
Me võitleme nii tänase kui ka homse pärast.
Me oleme oda, mis toob võidu.
Oleme mõõk, mis annab vabaduse.
Me oleme dahomeed!
Agojie'd!
Meid rünnatakse! Rünnatakse!
Kõik relvile!
Me oleme oyod!
Kus on Oba?
Taganeme!
Oyod, taganeme!
Võtke agojie kaasa.
Oyod, eluga!
Obal on vaja agojie'd.
Eluga, liigume, eluga!
Nad taganevad!
Rutem, rutem!
Sa võitlesid hästi,
mu nooruke õde.
Puhka rahus.
Teda pole siin.
Keegi pole teda näinud.
Fumbe.
Ma ei saanud hakkama.
Ei.
Sa jäid ellu.
Sa pole kellegagi kokku seotud.
Veereta end maha.
Tahad sa ellu jääda?
Nüüd.
Me peame üleviimise ostma.
Me ei naasegi koju?
Me kaotasime.
Kodus ootab meid surm.
Pange see siin välja.
Sõdalaste eest makstakse rohkem.
Eluga!
Ütlesin, et eluga.
Eemale!
Tehke veel ühele ruumi.
Izogie.
Tule. Istu.
Istu.
Söö.
Vajame jõudu, et siit põgeneda.
Mu käeluu on puruks.
Tean, mida ma pean tegema.
Nagu miganon ütles.
Peame oma kõri läbi lõikama.
Ei.
"Ärge peljake.
Astuge katsumusele vastu.
Me võitleme viimse veretilgani."
Sa oled Izogie.
Need olid sinu sõnad.
"Me võitleme viimse veretilgani."
Lase käia!
Lükka see tagasi kokku.
Väikese kärbse kohta oled sa tugev.
Mis edasi?
Meid viidi orjabarakkidesse.
Kui palju neid sinna jäi?
Vist kolm.
Izogie?
Teda ma ei näinud.
Nawi käskis mul end maha veeretada.
Nawi?
Miganon. Ajahi.
Kuningas kutsub teid.
Kutsusin teid, sest valisin välja kpojito.
Rahvas armastab kpojito't.
Ta peab väärima nende imetlust ja usaldust.
Meil peab olema tulevikust sarnane nägemus.
Julgest tulevikust.
Sel põhjusel
valisin ma Nanisca.
Ta on lihtlabane sõdalane!
Istu! - Vaenlase rüvetatud!
Istu ja pea suu! - Shante.
Kelu, Efe, rääkige temaga. Minge.
Me tähistame.
Kutsume linnaelanikud paleesse
ja korraldame pidusöömingu.
Minge valmistuma.
Hästi tehtud.
Mu kuningas, see on suur au.
Aga vahest on selleks veel vara.
Kaotasime nii paljud, inimesed leinavad...
Leinavad?
Keegi ei leina. Me võitsime.
Heitsime endalt ikke.
Kuningas, soovin leida kadunud agojie'd.
Vangid. Nad müüakse maha, vägistatakse.
Kõik, mida sa otsid, on siin.
Ohvreid tuli tuua. Läheme eluga edasi.
Ma võin minna üksi. Las ma proovin.
Sa hakkad keelule vastu, Nanisca.
Kas pead mu imetlust nõrkuseks?
Ma olen sinu kuningas.
Kuula:
sa ei lähe neid vange otsima.
Jääd minu kõrvale
ja oled osaks saanud au eest tänulik.
Ära aja mind marru.
Nad tulevad hommikuti.
Eluga! - Eemale!
Eemale! - Liigutage!
Eest!
Läksime!
Esimesena võetakse agojie'd.
Aja end üles.
Peame olema kannatlikud.
Kui meid poodiumile viiakse,
võetakse ahelad ära.
Jalad on vabad.
Nad ei tohi näha, et mu käeluu on puruks.
Kui meid maha müüakse, asume tegutsema.
Sina eksitad neid.
Selle eest 90.
120.
Oba, sa lubasid mulle häid hindu.
Müün sellele, kes pakub rohkem.
Teeme valvurid relvituks ja põgeneme.
Joosta tuleb veeni välja.
150 reaali.
Nawi!
Mida põrgut sa teed!
Seda, milleks siia tulin!
Nimetad neid metslasteks? Vaata ennast.
Hoia eemale! Ole õnnelik, et ise seal pole!
Paigal!
Ei.
Ei!
Izogie.
Pea vastu. Pea vastu.
Tõuse.
Ei. Izogie, tõuse.
Palun, Izogie.
Ei. Ei. Ei! Ei.
Mul on kahju.
Nawi.
Sa venid nagu tigu.
Anna andeks.
Anna andeks, anna andeks.
Lähme. Lähme ometi.
Izogie?
Izogie. Izogie.
Hoidke temast eemale!
Hoidke eemale!
Kui teda tahad,
saad 100 eest.
Mida sa teed? - Eest!
Sa tead, mida kuningas vastuhakkajaga teeb.
Tahad väljaviskamist? Või hullemat?
Ei, ei. Ma ei luba.
Ma tean, milles asi.
Selles unenäos.
Elajas, keda ma nii väga pelgan.
See olen mina.
See tüdruk ahelates,
keda need mehed vaikima sundisid.
Ma peitsin ta sügavale.
Salgasin tema valu.
Aga nüüd võtan teda kuulda.
Ma pean üritama teda päästa.
Ei.
Palun.
Meil pole siin turvaline. Tõin sulle riided.
Toimetan su öö hakul välja.
Kuulun ma nüüd sulle? - Muidugi mitte.
Välja!
Ma püüan sind kaitsta. - Luku taga hoides?
Tead, mida nad teeks? Valge mees hukkus.
Sul on nüüd võti.
Võid ise otsustada, millal lukku keerata.
Ema soovis, et otsiksin siin ennast.
Ja ma leidsin sinu.
Ma maksin kaubalaevaga
üleviimise eest Inglismaale.
Tahan sind kaitsta.
Mu südamel on palju arme.
Abikaasa.
Palun andesta, et sinu otsuses kahtlesin.
Mida sa soovid?
Eest ära, mu sõber.
Naised lõksutavad lõugu.
Ütlesin Tanonule...
Keelasin naistega minu asju arutada.
Kas pole nii? - Andestust, mu kuningas.
Nanisca läks Ouidah'sse
ühes migan'i ja sõdalastega.
Lükkame pidusöömingu edasi.
Ei, ei. Jutud hakkavad käima.
Edasilükkamine oleks nõrkuse märk.
Kus teised on?
Izogie tapeti, miganon.
Nawi on kadunud.
Vange me ei võta.
Põletage see maani maha.
Häire!
Nawi. Nawi. Ma pean sisse tulema.
Me peame lahkuma.
Mu õed on siin. Pean neid aitama.
Siis aitan mina sind.
Ei. Malik.
Sa pead lahkuma.
Su riided on verised.
Võid neid kanda.
Ma tegelen temaga.
Ootan sind rannas.
Ma tahan Obat.
Rutem, siia!
Eluga, tont võtaks!
Malik!
Lükake!
Paat!
Ma vajan paati!
Ei, ei, ei!
Malik!
Malik! Tule peale!
Malik, ei! Ei! Ei! - Päästa vabaks!
Ei. Ei.
Ei!
Malik! Malik, ei!
Sa ei mäleta mind.
Nüüd...
ei unusta sa iialgi.
Agojie'd!
Rutem! Me ei saa siia jääda. Mine paati!
Väga tubli, Shante. Oled selle ära teeninud.
Nanisca! Nanisca! Nanisca!
Sa hakkasid kuninga käsule vastu, Nanisca.
Ma astun ametist tagasi.
Dahomee rahvas!
Me tegime lõpu Oyo impeeriumi võimule!
Vaadake sõdalaste nägusid.
Vaadake.
Paljud ei pidanud seda võimalikuks.
Aga meie uskusime.
See on üks suurepärase juhi omadusi.
Näha seda, mida teised ei märka.
Eurooplased ja ameeriklased on mõistnud:
kes tahab inimesi ahelates hoida,
peab neid enne veenma,
et nii see peabki olema.
Nende kõrval said meist iseenda rõhujad.
Aga sellel on nüüd lõpp.
Lõpp.
Me oleme sõdalased.
Ja meie jõud on meie meeltes,
meie ühtsuses
ja kultuuris.
Kui me seda jõudu mõistame,
on meie võimalused piiritud.
Minu rahvas.
Selline on nägemus, mille järgi valitsen.
Meie ühine nägemus.
Dahomee kangelased!
Vaadake vapraimast vapraimat,
kelle määras kuningas Ghezo
kandma püha tiitlit kpojito.
Nanisca, naiskuningas.
Ohvriand Izogiele.
Ta ei taha vett.
Ta tahab seda.
Minus voolab tapja veri.
Mehe, kes valmistas sulle nii palju valu.
Mul on kahju.
Sa oled agojie.
Andesta mulle.
Ma hülgasin su.
Ma polnud küllalt julge.
Aga sa jäid ellu, sest sinu koht ongi siin.
Sina pole süüdi selles, mis minuga juhtus.
Sina...
pole kaabakas, kes mulle haiget tegi.
Sa oled Nawi.
Oled mu tütar.
Vabandust.
Ema, kas tuled tantsima?
NAISSÕDALANE
Õed vere kaudu.
Te langesite
ja ärkate nüüd taas.
Tantsige meiega.
Olge meiega.
Te elate minu
ja mina teie jaoks.
Izogie.
Ode.
Esi.
Yoshe.
Alekko.
Kesia.
Breonna.
Subtiitrid tõlkinud: Piret Nukki